У IV стагоддзі Грузія цвёрда стала на шлях хрысціянства і заўсёды непахісна бараніла праваслаўнае вучэнне. У тым ліку і ад знешніх ворагаў-заваёўнікаў: персаў і арабаў, туркаў-сельджукаў, манголаў, асманаў, якія насаджалі сваю рэлігію ў краіне. За веру Хрыстову прыняло пакутніцкую смерць мноства людзей, як духоўнага звання, так і грамадзян. Сусветная гісторыя не ведае такога прыкладу самаахвярнасці, калі адначасова 100 000 чалавек прынялі пакутніцкі вянец. Жыхары Тбілісі адмовіліся выканаць загад харэзмшаха Джалаледдзіна ? прайсці і апаганіць іконы, пакладзеныя на мосце. Былі пакараныя мужчыны, дзеці і старыя. Гэта здарылася ў 1226 годзе. У 1386 годзе арда Тамерлана знішчыла манашак Квабтахеўскага манастыра. У 1616 годзе падчас нашэсця шаха Абаса прынялі пакутніцтва 6000 манахаў Давіда-Гарэджыйскага манастыра.